కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సలహాలొద్దు.. ఎలా ఆడాలో నాకు తెలుసు: పంత్
నా జీవితం క్రికెట్‌పైనే ఆధారపడి ఉందని నాకు తెలుసు. కాబట్టి.. ఏ మ్యాచ్‌ల్లో ఎలా ఆడాలో అనేదానిపై స్పష్టమైన అవగాహన ఉంది. అయితే.. పరుగులు చేసేందుకే నేను మ్యాచ్ ఆడతాను తప్ప.. వికెట్ కాపాడుకోవడానికి కాదు - పంత్
Samayam Telugu | Updated:
Feb 21, 2019, 12:26PM IST
సలహాలొద్దు.. ఎలా ఆడాలో నాకు తెలుసు: పంత్
హైలైట్స్
ఆస్ట్రేలియాతో ఈనెల 24 నుంచి సుదీర్ఘ సిరీస్ మొదలు
దినేశ్ కార్తీక్‌ను పక్కనపెట్టి మరీ పంత్‌కి అవకాశమిచ్చిన సెలక్టర్లు
విశాఖపట్నం వేదికగా ఆదివారం తొలి టీ20
క్రికెట్‌పైనే నా జీవితం ఆధారపడి ఉందన్న రిషబ్ పంత్
ఆస్ట్రేలియాతో సుదీర్ఘ సిరీస్ ముంగిట విమర్శకులకి భారత యవ హిట్టర్ రిషబ్ పంత్ ఘాటుగా బదులిచ్చాడు. కంగారూలతో ఆదివారం నుంచి రెండు టీ20లు, ఐదు వన్డేల సిరీస్‌ను టీమిండియా ఆడనుండగా.. దినేశ్ కార్తీక్‌ను పక్కనపెట్టి మరీ పంత్‌కి వన్డేల్లో సెలక్టర్లు అవకాశమిచ్చిన విషయం తెలిసిందే. దీంతో.. ఇంగ్లాండ్ వేదికగా మే 30 నుంచి ప్రారంభంకానున్న వన్డే ప్రపంచకప్‌లోనూ రెండో వికెట్ కీపర్‌గా రిషబ్ పంత్ ఆడటం దాదాపు ఖాయంగా కనిపిస్తోంది.
ఇటీవల న్యూజిలాండ్‌తో ముగిసిన మూడు టీ20ల సిరీస్‌లో 72 పరుగులే చేసిన పంత్.. హిట్టింగ్‌కి ప్రయత్నిస్తూ కీలక సమయాల్లో వికెట్ చేజార్చుకున్నాడు. దీంతో.. అతను కొంచెం సహనంతో ఆడాలని కొంతమంది విమర్శించగా.. వికెట్ విలువే పంత్‌కి తెలియడం లేదంటూ మరికొందరు మండిపడ్డారు.
‘సిక్స్ కొట్టే ప్రయత్నంలో వికెట్ చేజార్చుకుంటే.. అది బాధ్యతారాహిత్యమైన షాట్ అని విమర్శిస్తారు. అలాకాకుండా.. ఆ షాట్ సిక్స్‌గా వెళితే..? ఎవరూ నోరు మొదపరు. ఫార్మాట్ ఏదైనా.. హిట్టింగ్ నాకు కలిసొస్తోంది. నా జీవితం క్రికెట్‌పైనే ఆధారపడి ఉందని నాకు తెలుసు. కాబట్టి.. ఏ మ్యాచ్‌ల్లో ఎలా ఆడాలో అనేదానిపై స్పష్టమైన అవగాహన ఉంది. అయితే.. పరుగులు చేసేందుకే నేను మ్యాచ్ ఆడతాను తప్ప.. వికెట్ కాపాడుకోవడానికి కాదు’ అని రిషబ్ పంత్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.